open-index/open-wikipedia-markdown huggingface dataset:
Λι Νινγκ

Ο **Λι Νινγκ** (*Li Ning*, γενν. Γουανξί 10 Μαρτίου 1963) είναι Κινέζος γυμναστής, δισεκατομμυριούχος επιχειρηματίας και ιδρυτής της εταιρείας με αθλητικά είδη Li-Ning.

Ξεκίνησε να προπονείται σε ηλικία 8 ετών και το 1980 εισήχθη στην εθνική ομάδα. Το 1982, κέρδισε έξι από τα επτά χρυσά μετάλλια που απονεμήθηκαν στο έκτο Παγκόσμιο Κύπελλο Γυμναστικής, δίνοντάς του τον τίτλο «Πρίγκιπας της Γυμναστικής» (απλοποιημένα κινέζικα : 体操王子 ; παραδοσιακά κινέζικα: 體操王子).

Έγινε διάσημος όταν κέρδισε έξι μετάλια στους Θερινούς Ολυμπιακούς Αγώνες του 1984, στους οποίους συμμετείχε για πρώτη φορά η Λαϊκή Δημοκρατία της Κίνας. Κέρδισε τρία χρυσά μετάλλια, δυο ασημένια μετάλλια και ένα χάλκινο μετάλλιο. Έγινε ο Κινέζος αθλητής με τα περισσότερα μετάλλια στους πρώτους ΟΑ που συμμετείχε η Κίνα μετά την ίδρυση της Λαϊκής Δημοκρατίας της Κίνας τον Οκτώβριο 1949.

Ο Λι κέρδισε 11 μετάλλια σε Παγκόσμια Πρωταθλήματα Καλλιτεχνικής Γυμναστικής, μεταξύ των οποίων χρυσά μετάλλια στους κρίκους (1985).

Συμμετείχε και στους Ολυμπιακούς Αγώνες του 1988 στη Σεούλ, παρόλο που ήταν τραυματίας. Εκεί ολοκλήρωσε τη γυμναστική καριέρα του καθώς ήταν εκτός φόρμας. Έκανε κρίσιμα λάθη και συνεπώς δεν έφτασε στα μετάλλια.

## Παραπομπές


## Εξωτερικοί σύνδεσμοι

* List of competitive results at Gymn Forum
* Li Ning: China's legendary gymnast has combined sporting agility with commercial muscle , 60 Years of Asian Heroes, By Hannah Beech, *[[Time (magazine)|Time]]*, 2006
* 

Κατηγορία:Κινέζοι Ολυμπιονίκες
Κατηγορία:Κινέζοι γυμναστές
Εκλεκτοράτο της Βαυαρίας

Το **Εκλεκτοράτο της Βαυαρίας** (γερμανικά: *Kurfürstentum Bayern*) ήταν ένα ανεξάρτητο κληρονομικό εκλεκτοράτο της Αγίας Ρωμαϊκής Αυτοκρατορίας από το 1623 έως το 1806, όταν το διαδέχθηκε το Βασίλειο της Βαυαρίας.

Ο δυναστεία των Βίττελσμπαχ που κυβέρνησε το Δουκάτο της Βαυαρίας ήταν ο νεότερος κλάδος της Οίκου που επίσης κυβερνούσε το Εκλεκτοράτο του Παλατινάτου. Ο επικεφαλής του παλαιότερου κλάδου ήταν ένας από τους επτά πρίγκιπες-εκλέκτορες της Αγίας Ρωμαϊκής Αυτοκρατορίας σύμφωνα με τον Χρυσό Ταύρο του 1356, αλλά η Βαυαρία αποκλείστηκε από το εκλεκτορικό αξίωμα.

Το 1621, ο Παλατινός Εκλέκτορας Φρειδερίκος Ε΄ τέθηκε υπό αυτοκρατορική απαγόρευση για το ρόλο του στην εξέγερση της Βοημίας εναντίον του αυτοκράτορα Φερδινάνδου Β΄ και το εκλεκτορικό αξίωμα και το έδαφος του Άνω Παλατινάτου ανατέθηκε στον πιστό ξάδελφό του, Δούκα Μαξιμιλιανό Α΄ της Βαυαρίας.

Παρόλο που η Συνθήκη της Βεστφαλίας, δημιουργούσε έναν νέο εκλεκτορικό τίτλο για τον γιο του Φρειδερίκου, με εξαίρεση μια σύντομη περίοδο κατά τη διάρκεια του Πολέμου της Ισπανικής Διαδοχής, οι απόγονοι του Μαξιμιλιανού θα συνέχιζαν να κατέχουν το αρχικό εκλεκτορικό αξίωμα μέχρι την εξάλειψη της γραμμής του το 1777. Σε αυτό το σημείο οι δύο γραμμές ενώθηκαν σε προσωπική ένωση μέχρι το τέλος της Αγίας Ρωμαϊκής Αυτοκρατορίας. Το 1805, μετά την Ειρήνη του Πρέσμπουργκ, ο τότε εκλογέας, Μαξιμιλιανός Α΄ Ιωσήφ , ανήλθε ως Βασιλιάς της Βαυαρίας και η Αγία Ρωμαϊκή Αυτοκρατορία καταργήθηκε το επόμενο έτος.

## Εξωτερικοί σύνδεσμοι
* 

Κατηγορία:Ιστορία της Βαυαρίας
Κατηγορία:Πρώιμη νεότερη ιστορία της Γερμανίας
Κατηγορία:Πρώην κράτη της Ευρώπης
Κατηγορία:18ος αιώνας στη Γερμανία
Κατηγορία:19ος αιώνας στη Γερμανία
Λεκάνη Ηλείας

Η **Λεκάνη** είναι πολύ μικρός ημιορεινός οικισμός του Δήμου Ανδρίτσαινας - Κρεστένων στην Πελοπόννησο και την Περιφερειακή Ενότητα Ηλείας σε υψόμετρο 247 μέτρων.

## Γενικά στοιχεία
Η Λεκάνη βρίσκεται σε απόσταση 21 χιλιόμετρα Α.-ΝΑ. από τα Κρέστενα (έδρα δήμου), 27 χιλιόμετρα από την Ανδρίτσαινα και περίπου 500 μέτρα ΒΔ. από την Τρυπητή, της οποίας αποτελεί συνοικισμό. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην κοινότητα Τρυπητής. Σύμφωνα με το σχέδιο Καλλικράτης, μαζί με την Τρυπητή αποτελούν την τοπική κοινότητα Τρυπητής που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 απογράφονται 3 κάτοικοι.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Λινίσταινα Ηλείας

Η **Λινίσταινα** είναι ορεινό χωριό της Πελοποννήσου στην Περιφερειακή Ενότητα Ηλείας.****

## Γεωγραφικά - ιστορικά στοιχεία
Η Λινίσταινα βρίσκεται στις νότιες πλαγιές της Μίνθης σε υψόμετρο 820 μέτρων ενώ απέχει 54 χλμ. ΝΑ. από τα Κρέστενα (μέσω Θολού) και 11 χλμ. ΝΔ. από την Ανδρίτσαινα. Η ονομασία της οφείλεται, σύμφωνα με μια άποψη, στην αρχαία αρκαδική λέξη *λύκη*, η οποία αναφέρεται στο φως, ενώ με άλλη, προς τιμή του Λύκιου - γιού του μυθικού βασιλιά των Αρκάδων Λυκάονα. Υπήρξε ονομαστή πόλη του κράτους της αρχαίας Φιγαλείας και βρισκόταν στο πέρασμα ανάμεσα στις αντιμαχόμενες Ήλιδα και Σπάρτη. Αναπτύχθηκε την περίοδο του Βυζαντίου και περισσότερο κατά τη Φραγκοκρατία, όταν  ξαναχτίστηκε το κάστρο της, ένα από τα 12 που προϋπήρχαν στην Πελοπόννησο. Την περίοδο της τουρκοκρατίας αναδείχθηκε η Φιλάνθη κόρη του Καράλη, που προτομή της υπάρχει στην πλατεία του χωριού. Η Λινίσταινα συμμετέχει στα Ορλωφικά και στη συνέχεια για αντίποινα καταστρέφεται από τους Τούρκους ενώ σφάζονται οι κάτοικοί της. Αναφορές για τον οικισμό με την ονομασία *Λυνήσταινα* ή *Λυνόστενα* ή *Λυκίσταινα* υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου.

## Διοικητικά στοιχεία
Μετά την απελευθέρωση αναφέρεται επίσημα το 1835 με το όνομα *Λυκίσταινα* να προσαρτάται στον τότε δήμο Μακίστου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και 1940 διορθώθηκε σε Λυνίσταινα. Σύμφωνα με το Σχέδιο Καλλικράτης αποτελεί την τοπική κοινότητα Λυνίσταινας που υπάγεται στη δημοτική ενότητα Ανδριτσαίνης του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 110 κατοίκους.

## Εξωτερικοί σύνδεσμοι

* Πύργος Λυνίσταινας από τον ιστότοπο Καστρολόγος
* Πεζοπορία στη Μίνθη από τον ιστότοπο http://www.topoguide.gr/

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Εκλεκτοράτο της Βάδης

Το **Εκλεκτοράτο της Βάδης** (γερμανικά: *Kurfürstentum Baden*) ήταν ένα σύντομο και ανεπίσημο κρατίδιο του Μαργραβάτου της Βάδης τα τελευταία τρία χρόνια της Αγίας Ρωμαϊκής Αυτοκρατορίας.

Δημιουργήθηκε στις 27 Απριλίου 1803 όταν τέθηκε σε ισχύ το Reichsdeputationshauptschluss, όταν ο Μαργράβος Κάρολος Φρειδερίκος έλαβε το εκλεκτορικό αξίωμα που έγινε ελεύθερο μέσω της διάλυσης των κληρονομικών πριγκιπάτων. Όταν υπέγραψε τον Νόμο Συνομοσπονδίας του Ρήνου το 1806 και έτσι υποστήριξε τη διάλυση της Αγίας Ρωμαϊκής Αυτοκρατορίας, το  εκλεκτορικό αξίωμα έγινε απαρχαιωμένο και το Μαργραβινάτο ανήλθε σε Μεγάλο Δουκάτο, από την εύνοια του Ναπολέοντα.

## Παραπομπές

* 

Κατηγορία:Πρώην κρατίδια και εδάφη της Βάδης-Βυρτεμβέργης
Εκλεκτοράτο της Έσσης

Το **Εκλεκτοράτο της Έσσης** (γερμανικά: *Kurfürstentum Hessen*), επίσης **Έσσης-Κάσσελ** ήταν Λανδγραβάτο του οποίου ο πρίγκιπας είχε το δικαίωμα να εκλέγει από τον αυτοκράτορα από τον Ναπολέοντα. Όταν η Αγία Ρωμαϊκή Αυτοκρατορία καταργήθηκε το 1806, ο πρίγκιπας της, Γουλιέλμος Α΄, επέλεξε να διατηρήσει τον τίτλο του Εκλέκτορα, παρόλο που δεν υπήρχε πια αυτοκράτορας για εκλογή. Το 1807, με την Συνθήκη του Τιλσίτ, η περιοχή προσαρτήθηκε στο Βασίλειο της Βεστφαλίας, αλλά το 1814, το Συνέδριο της Βιέννης αποκατέστησε το εκλογικό σώμα.

Το κράτος ήταν το μόνο εκλογικό σώμα στη Γερμανική Συνομοσπονδία. Απαρτίθηκε από αρκετά ανεξάρτητα εδάφη στα βόρεια της Φρανκφούρτης, τα οποία παρέμιναν έως ότου το κράτος προσαρτήθηκε στην Πρωσία το 1866 μετά τον Αυστρο-Πρωσικό Πόλεμο. Αποτελούσε συνολική έκταση 3.699 τετραγωνικών μιλίων (9.580 km2) και ο πληθυσμός του το 1864 ήταν 745.063.

## Παραπομπές


Κατηγορία:Κρατίδια της Γερμανικής Συνομοσπονδίας
Κατηγορία:Κύκλος του Άνω Ρήνου
Νόρμαν Ρόκγουελ

Ο **Νόρμαν Ρόκγουελ** (αγγλικά: **Norman Percevel Rockwell**, 3 Φεβρουαρίου 1894 - 8 Νοεμβρίου 1978) ήταν Αμερικανός ζωγράφος και εικονογράφος. Τα έργα του έχουν ευρεία απήχηση στις ΗΠΑ καθώς αντανακλούν τον αμερικανικό πολιτισμό. Ο Ρόκγουελ είναι περισσότερο γνωστός για τα εικονογραφημένα εξώφυλλα με πλευρές της καθημερινής ζωής που δημιούργησε για το περιοδικό *Saturday Evening Post* για σχεδόν πέντε δεκαετίες. Μεταξύ των γνωστότερων έργων του Ρόκγουελ είναι: η σειρά Willie Gillis, Rosie the Riveter, The Problem We All Live With, Saying Grace και Four Freedoms series. Είναι επίσης γνωστός για την 64χρονη συνεργασία του με τους προσκόπους των ΗΠΑ, κατά την διάρκεια της οποίας δημιούργησε τα εξώφυλλα για το περιοδικό και τα ημερολόγιά τους. Αυτά τα εξώφυλλα περιλαμβάνουν δημοφιλείς εικόνες και αντανακλούν την ζωή και την δράση των προσκόπων.

Ο Ρόκγουελ ήταν ένας ιδιαίτερα παραγωγικός καλλιτέχνης, με περισσότερα από 4.000 πρωτότυπα έργα. Τα περισσότερα έργα του σώζονται σε δημόσιες συλλογές. Ο Ρόκγουελ ανέλαβε επίσης να εικονογραφήσει περισσότερα από 40 λογοτεχνικά βιβλία, μεταξύ των οποίων τα *[[Τομ Σώγιερ|Τομ Σόγιερ]]* και *Χάκλμπερι Φιν*, καθώς και τα πορτρέτα των προέδρων Τζον Φιτζέραλντ Κένεντι, Λίντον Τζόνσον και Ρίτσαρντ Νίξον. Τελευταίο πορτρέτο του ήταν του συνταγματάρχη Σάντερς το 1973. Οι ετήσιες συνεισφορές του για τα ημερολόγια των προσκόπων από το 1925 έως το 1976 επισκιάστηκε ελαφρώς από τα δημοφιλή ημερολόγιά του Four Seasons για τους Brown & Bigelow, που κυκλοφόρησαν επί 17 χρόνια από το 1947 και αναπαράγονται από το 1964. Ζωγράφισε έξι φωτογραφίες για διαφημίσεις Coca-Cola. Οι εικονογραφήσεις για εγχειρίδια, καταλόγους, αφίσες, παρτιτούρες, γραμματόσημα, τραπουλόχαρτα και τοιχογραφίες καθιέρωσαν τον Ρόκγουελ ως εικονογράφο.

Το έργο του Ρόκγουελ απορρίφθηκε από αρκετούς σημαντικούς κριτικούς τέχνης καθ' όλη την διάρκεια της ζωής του. Πολλά από τα έργα του φαίνονται υπερβολικά γλυκερά κατά την άποψη των κριτικών, ειδικά τα εξώφυλλα του *Saturday Evening Post*, τα οποία τείνουν προς συναισθηματικές ή ιδεαλιστικές απεικονίσεις της αμερικανικής ζωής. Συνεπώς, ο Ρόκγουελ δεν θεωρείται "σοβαρός ζωγράφος" από ορισμένους σύγχρονους καλλιτέχνες, που θεωρούν το έργο του αστικό και κιτς. Ο συγγραφέας Βλαντιμίρ Ναμπόκοφ δήλωσε ότι η τεχνική του Ρόκγουελ είχε μια "μπανάλ" χρήση και έγραψε στο βιβλίο του *Ο αξιοπρεπής κύριος Πνιν*: "Ο Νταλί είναι ο δίδυμος αδερφός του Νόρμαν Ρόκγουελ που απήχθη από τσιγγάνους στην παιδική του ηλικία". Ορισμένοι κριτικοί τον ονομάζουν εικονογράφο και όχι καλλιτέχνη, ένας χαρακτηρισμός που δεν τον ενοχλούσε καθώς ως τέτοιο θεωρούσε τον εαυτό του.

## Παραπομπές


## Πηγές
* 
* 
* 

## Περαιτέρω μελέτη
* 
* 
* 
* 
* 
* 
* 

## Εξωτερικοί σύνδεσμοι

* Collection of mid-twentieth century advertising featuring Norman Rockwell illustrations  from the TJS Labs Gallery of Graphic Design
* 
* 

Κατηγορία:Αμερικανοί ζωγράφοι
Κατηγορία:Εικονογράφοι
Κατηγορία:Αμερικανοί αγγλικής καταγωγής
Χριστίνα Καρλόττα της Βυρτεμβέργης

Η **Χριστίνα Καρλόττα** (γερμ. *Christine Charlotte της Βυρτεμβέργης*, 21 Οκτωβρίου 1645, Στουτγάρδη - 16 Μαΐου 1699, Μπρούχαουζεν) ήταν κόρη του Δούκα της Βυρτεμβέργης και με τον γάμο της έγινε πριγκίπισσα της Ανατολικής Φρισίας. Έγινε επίτροπος της Ανατολικής Φρισίας κατά την ανηλικότητα του γιου της από το 1665 έως το 1690.

## Βιογραφία
Ήταν κόρη του Έμπερχαρντ Γ΄ της Βυρτεμβέργης από τον πρώτο γάμο του με την Άννα Δωροθέα, κόρη του βιλντγράβου & ρινγκράβου του Ζαλμ-Κύρμπουργκ. Σε ηλικία 17 ετών παντρεύτηκε στις 14 Μαΐου 1662 τον Γεώργιο Χριστιανό της Ανατολικής Φρισίας, ο οποίος αναβιβάστηκε τον ίδιο χρόνο στον κληρονομικό τίτλο του Πρίγκιπα.

### Επιτροπεία
Ο Γεώργιος Χριστιανός απεβίωσε στις 6 Ιουνίου 1665, αφήνοντας τη σύζυγό του έγκυο με το τρίτο παιδί τους. Τέσσερις μήνες αργότερα (1 Οκτωβρίου 1665), η Χριστίνα Καρλόττα γέννησε έναν γιο, τον Χριστιανό Εβεράρδος.

Ως μητέρα του νεογέννητου πρίγκιπα, έγινε η κηδεμόνας του και επίτροπος της Ανατολικής Φρισίας. Προσπάθησε να κυβερνήσει απόλυταρχικά, πράγμα που οδήγησε σε μία σειρά συγκρούσεων με την εξίσου συνειδητή Συνέλευση των ευγενών της Ανατολικής Φρισίας και έτσι η χώρα έφτασε στο χείλος του εμφυλίου πολέμου πολλές φορές.

Εθεωρείτο εξαιρετικά όμορφη, έξυπνη και εύγλωττη, αλλά επίσης δεσποτική, ανοικτίρμων, αμετανόητη και σπάταλη. Η βασιλεία της χαρακτηρίστηκε από διαμάχες στην Ανατολική Φρισία. Οι ιστορικοί έχουν αρνητική άποψη για τη συνολική απόδοσή της, η οποία μπορεί να οφείλεται στις συγκρούσεις της με τη Συνέλευση των ευγενών.

Η μεγάλη επιτυχία της εξωτερικής πολιτικής ήταν η συνθήκη των συνόρων με το Όλντενμπουργκ στις 22 Δεκεμβρίου 1666. Αυτή η συνθήκη δημιούργησε τη λεγόμενη *χρυσή γραμμή*, η οποία χωρίζει την Ανατολική Φρισία από το Φρήσλαντ του Όλντενμπουργκ μέχρι σήμερα.

Το 1690 ο αυτοκράτορας της Γερμανίας επικύρωσε τη Συνέλευση και κήρυξε τον γιο της ενήλικο.

## Οικογένεια
Παντρεύτηκε το 1662 τον Γεώργιο Χριστιανό της Ανατολικής Φρισίας και είχε τέκνα:
* Εβεραρδίνη Αικατερίνη (25 Μαΐου 1663-10 Ιουλίου 1664).
* Ιουλιανή Καρλόττα (3 Ιανουαρίου 1664-3 Ιουνίου 1666).
*Χριστιανός Εβεράρδος (1665-1708), Πρίγκιπας της Ανατολικής Φρισίας.

## Πρόγονοι

## Παραπομπές


## Βιβλιογραφία
* 

## Εξωτερικοί σύνδεσμοι
* Βιογραφικό λεξικό Ανατολικής Φρισίας

Κατηγορία:Οίκος της Βυρτεμβέργης
Μυιοψία

[thumb|[Γραφικά υπολογιστών|Προσομοιωμένη εικόνα διαχωρισμένων, μη συσσωματωμένων μυιοψιών έναντι του γαλάζιου ουρανού.]]
Οι **μυιοψίες** (από τις αρχαιοελληνικές λέξεις «μυῖα»/μύγα και «ὄψις»/όψη-όραση), γνωστές λανθασμένα κι ως **μυοψίες,** είναι μερικές φορές ορατές εναποθέσεις μέσα στο υδατοειδές υγρό του ματιού («το υαλοειδές») το οποίο είναι συνήθως διαφανές, ή μεταξύ του υαλοειδούς και του αμφιβληστροειδούς. Κάθε μυιοψία μπορεί να μετρηθεί από το μέγεθος, το σχήμα, την πυκνότητα, τον δείκτη διάθλασης και την κινητικότητα. Αποκαλούνται ανεπίσημα και **μυγάκια**. Ονομάζονται επίσης *muscae volitantes* (στα λατινικά για τις «ιπτάμενες μύγες») ή *mouches volantes* (από την ίδια φράση στα γαλλικά), και *floaters* (στα αγγλικά για κάτι που επιπλέει ή αιωρείται). Το υαλώδες ξεκινά συνήθως διαφανές, αλλά ατέλειες μπορεί σταδιακά να αναπτυχθούν καθώς το άτομο μεγαλώνει. Ο κοινός τύπος μυιοψίας, που υπάρχει στα μάτια των περισσότερων ανθρώπων, οφείλεται σε αυτές τις εκφυλιστικές αλλαγές του υαλοειδούς. Η αντίληψη των μυιοψιών, η οποία μπορεί να είναι ενοχλητική ή προβληματική για μερικούς ανθρώπους, είναι γνωστή ως **μυιοδεσοψία**. Κατά κύριο λόγο δεν χρειάζεται θεραπεία, εκτός από σοβαρές περιπτώσεις, όπου η υαλοειδεκτομή (χειρουργική επέμβαση), και η υαλοειδεόλυση με λέιζερ.

Οι μυιοψίες είναι ορατές είτε λόγω των ατελειών των σκιών που ρίχνονται στον αμφιβληστροειδή, είτε λόγω της διάθλασης του φωτός που περνά μέσα από αυτές, και μπορεί να εμφανιστούν ως μία ή μαζί με αρκετές άλλες ως συστάδα στο οπτικό πεδίο κάποιου. Μπορεί να εμφανίζονται ως κηλίδες, νήματα ή θραύσματα «ιστών αράχνης», που επιπλέουν αργά μπροστά στα μάτια του παρατηρητή, και κινούνται ειδικά προς την κατεύθυνση που κινούνται τα μάτια. Καθώς αυτά τα αντικείμενα υπάρχουν μέσα στο ίδιο το μάτι, δεν αποτελούν οπτικές ψευδαισθήσεις αλλά είναι ενδοπτικά φαινόμενα (που προκαλούνται από το ίδιο το μάτι). Δεν πρέπει να συγχέονται με το οπτικό χιόνι, το οποίο είναι παρόμοιο με το στατικό σήμα σε μια τηλεοπτική οθόνη, αν και αυτές οι δύο καταστάσεις μπορεί να συνυπάρχουν ως μέρος ενός αριθμού *οπτικών διαταραχών* που περιλαμβάνουν την παλινοψία, κλπ.

## Παραπομπές


Κατηγορία:Όραση
Γιούζεφ Χεουμόνσκι

Ο **Γιούζεφ Μάριαν Χεουμόνσκι** (πολωνικά: *Józef Marian Chełmoński*) (7 Νοεμβρίου 1849 - 6 Απριλίου 1914) ήταν Πολωνός ζωγράφος της σχολής του ρεαλισμού με ρίζες στο ιστορικό και κοινωνικό πλαίσιο της ύστερης Ρομαντικής περιόδου στην διαμελισμένη Πολωνία. Είναι διάσημος για τους μνημειακούς πίνακες του, οι οποίοι τώρα βρίσκονται στην Εθνική Πινακοθήκη Σουκιενίτσε στην Κρακοβία και στο Εθνικό Μουσείο της Βαρσοβίας.

## Ζωή
Ο Γιούζεφ Χεουμόνσκι γεννήθηκε στο χωριό Μπότσκι κοντά στο Γουόβιτς στην υπό το ρωσικό στρατιωτικό έλεγχο κεντρική Πολωνία του Συνεδρίου. Ο πρώτος καθηγητής ζωγραφικής του ήταν ο πατέρας του, Γιούζεφ Άνταμ (ένας μικρός μισθωτής και διαχειριστής του χωριού Μπότσκι). Η μητέρα του ήταν η Ιζαμπέλα, το γένος Γουοσκόφσκα. Αφού τελείωσε το λύκειο στη Βαρσοβία, ο Γιούζεφ σπούδασε στην τάξη σχεδίασης της Βαρσοβίας (1867-1871) και πήρε ιδιωτικά μαθήματα από τον Βόιτσεχ Γκέρσον. Από το 1871 έως το 1874 ο Χεουμόνσκι έζησε στο Μόναχο. Συνεργάστηκε με Πολωνούς ζωγράφους που συγκεντρώθηκαν γύρω από τον Γιούζεφ Μπραντ και τον Μαξιμίλιαν Γκιερίμσκι. Εκεί, σπούδασε επίσης για μερικούς μήνες στην ακαδημία των Χ. Άνσουλτς και A. Στράχουμπερ. Το 1872 και το 1874 ο Χεουμόνσκι επισκέφτηκε τα Πολωνικά Εδάφη (η Πολωνία, ως ανεξάρτητη χώρα, δεν υπήρχε κατά τη διάρκεια αυτής της περιόδου), τα Όρη Τάτρα και την Ουκρανία.

Οι πρώτοι του πίνακες έγιναν υπό την επιρροή του Γκέρσον. Τα έργα που ακολούθησαν ήταν τοπία και χωριά. Το 1875 ο Χεουμόνσκι πήγε στο Παρίσι, όπου είχε πολλές σημαντικές εκθέσεις και έγινε γνωστός στην καλλιτεχνική σκηνή. Με πολλές παραγγελίες, το καλλιτεχνικό επίπεδο των έργων του μειώθηκε.

Από το 1878 έως το 1887 ο Χεουμόνσκι επισκέφθηκε την Πολωνία, τη Βιέννη και τη Βενετία. Το 1887 επέστρεψε στην Πολωνία και το 1889 εγκαταστάθηκε στο χωριό Κουκλούφκα Ζαζέτσνα. Η επαφή με την πατρίδα και τη φύση του είναι ποιότητες που αποκαλύπτονται στα έργα του. Από εκείνη την εποχή οι πιο αρεστοί, ή οι πιο αγαπημένοι από τους πίνακες του Χεουμόνσκι είναι πίνακες όπως ο *Πέρδικα στο χιόνι*, οι *Πελαργοί* ή ο *Πριν από την καταιγίδα*.

Ο Χεουμόνσκι αντιπροσώπευε την τάση στην τέχνη που ονομάστηκε «Πολωνική Πατριωτική Ζωγραφική». Πέθανε στην Κουκλούφκα Ζαζέτσνα, κοντά στο Γκρόντζισκ Μαζοβιέτσκι, το 1914.

## Επιλεγμένα έργα

## Παραπομπές


## Βιβλιογραφία
* Μάτσεϊ Μασουόφσκι: Malarski żywot Józefa Chełmońskiego (η ζωή του ζωγράφου Γιούζεφ Χεουμόνσκι), Βαρσοβία 1965, εκδ. "PIW" (εκδ. Εθνικό Εκδοτικό Ινστιτούτο, 2η έκδοση - 1972)
* Μάτσεϊ Μασουόφσκι: Józef Chełmoński, Βαρσοβία 1973, εκδ. «Auriga» - Wydawnictwa Artystyczne i Filmowe (Εκδότες τέχνης και ταινιών).

## Εξωτερικοί σύνδεσμοι

* Γιούζεφ Χεουμόνσκι (πολωνικά)
* Πίνακες ζωγραφικής

Κατηγορία:Πολωνοί ζωγράφοι
Κατηγορία:Ζωγράφοι του 19ου αιώνα
Κατηγορία:Ζωγράφοι του 20ού αιώνα
Ιντίρα Μουρίγιο

Η **Ιντίρα Μουρίγιο** (Indira Davelba Murillo Alvarado) (Tegucigalpa, 7 Απριλίου 1969 – Βιρτζίνια, 5 Ιανουαρίου 2019) ήταν δημοσιογράφος της Ονδούρας, παραγωγός τηλεόρασης, πρώην παίκτρια μπάσκετ και φιλάνθρωπος, ιδρύτρια του TN5, του Ισπανικού Δικτύου Πληροφοριών της Βιρτζίνια (Sinova), και του Fundación Amor.

## Πρώτα χρόνια και εκπαίδευση

Γεννήθηκε στην Τεγκουσιγκάλπα, όπου ζούσε στη γειτονιά του Ελ Μπόσκ μαζί με τους γονείς της, τον Αλφρέντο Μουρίγιο και τη Norma Alvarado, και ήταν η νεότερη από τα οκτώ αδέλφια της. Παρακολούθησε το δημοτικό σχολείο στο Escuela 14 de Julio και τις δευτεροβάθμιες σπουδές της στο Instituto Alfonso Guillén Zelaya, όπου την ίδια στιγμή είχε τη δικιά της σχολή μπάσκετ με την ονομασία "Indi del Bosque", όπου δίδασκε τα παιδιά της γειτονιάς της να παίζουν μπάσκετ. Η Μουρίγιο αποφοίτησε με πτυχίο δημοσιογραφίας από το Universidad Nacional Autónoma de Honduras και απέκτησε επίσης μεταπτυχιακό τίτλο στη δημογραφία και την ανάπτυξη.

## Η καριέρα της στο μπάσκετ

Ήταν μέλος της γυναικείας ομάδας μπάσκετ της Ονδούρας, μαζί με την αδερφή της, Νόρμα Μουρίγιο. Στην Εθνική Ομάδα, η Μουρίγιο εκπροσώπησε την Ονδούρα σε διάφορους διεθνείς αγώνες μπάσκετ, συμπεριλαμβανομένης της τέταρτης έκδοσης των Κεντρικών Αμερικανικών Αγώνων και ενός διεθνούς διαγωνισμού που πραγματοποιήθηκε στη Νικαράγουα το 1987. Στη συνέχεια έγινε η προπονητής της ομάδας μπάσκετ γυναικών της Ονδούρας.

Η Μουρίγιο έπαιξε για τέσσερις διαφορετικές ομάδες μπάσκετ στην Ονδούρα μέχρι την απόσυρσή της στη δεκαετία του '90.

## Δημοσιογραφική καριέρα

Ως δημοσιογράφος, η Μουρίγιο ξεκίνησε την καριέρα της δουλεύοντας στο Radio Cadena de Noticias και αργότερα στο Televicentro, όπου εργάστηκε ως δημοσιογράφος και παρουσίαζε τις ειδήσεις και ίδρυσε επίσης το τηλεοπτικό κανάλι TN5. Αργότερα, η Μουρίγιο εργάστηκε για την Inter-American Development Bank ως παραγωγός και προγραμματιστής εκθέσεων και ερευνών. Στο τέλος εργάστηκε για το Telemundo.

## Φιλανθρωπικό έργο

Το 2005, η Μουρίγιο ίδρυσε το Fundación Amor με την οικογένειά της, ένα μη κερδοσκοπικό ίδρυμα που ωφελεί ορφανά παιδιά και γυναίκες με HIV.

Το 2009, ίδρυσε το Ισπανικό Δίκτυο Πληροφοριών της Βιρτζίνια (Sinova), έναν μη κερδοσκοπικό οργανισμό για να ενημερώσει τη Λατίνο κοινότητα της Βιρτζίνια για τα νέα δρόμενα, να δώσει συμβουλές για τη διαδικασία μετανάστευσης στις Ηνωμένες Πολιτείες δωρεάν μεταξύ άλλων υπηρεσιών. Η Μουρίγιο ήταν πρόεδρος μέχρι το θάνατό της το 2019.

## Προσωπική ζωή

Πήρε την αμερικανική ιθαγένεια κατά τη διάρκεια της διαμονής της στη χώρα. Το 2014, παντρεύτηκε τον Ομάρ Νάβα, από τη Βολιβία.

## Θάνατος

Η Μουρίγιο πέθανε στις 5 Ιανουαρίου του 2019 στην πολιτεία της Βιρτζίνια, σε ηλικία 49 ετών. Είχε καρκίνο του ήπατος.

## Βραβεία και διακρίσεις

*Έλαβε το Βραβείο Αλληλεγγύης το 2014 από τη Διαμερικανική Τράπεζα Ανάπτυξης για το αλτρουιστικό έργο της.
*Έλαβε ένα βραβείο από την Unicef για μια ιστορία για το Montaña de la Flor.
*Έλαβε ένα βραβείο για μέρος του EFE, για την οπτικοακουστική της παραγωγή "Η ελπίδα της απελπισίας", για μια οικογένεια που επλήγη από τον τυφώνα Mitch.

## Παραπομπές

Κατηγορία:Ονδουριανοί αθλητές
Κατηγορία:Ονδουριανοι δημοσιογράφοι
Δημήτριος Μπατσάκος

Ο **Δημήτριος Μπατσάκος** ήταν ένας φτωχός ιερέας, ο οποίος θέλησε να συμμετάσχει στα αγωνίσματα δρόμου κατά τους πρώτους Ολυμπιακούς Αγώνες της Αθήνας, το 1896.

Στην τοπική κοινωνία της Στερεάς Ελλάδας διεξάχθηκαν προκριματικοί αγώνες για την ανάδειξη των αθλητών που θα συμμετείχαν στους Ολυμπιακούς Αγώνες του 1896. Στα πλαίσια αυτών των προκριματικών αγώνων, νικητής αναδείχθηκε ο ιερέας Δημήτριος Μπατσάκος ..

Οι συντοπίτες του παπά-Δημήτρη  με έρανο συγκέντρωσαν χρήματα και τα έδωσαν σε αυτόν, για να καλύψει τα έξοδα μεταβάσεως και παραμονής στην Αθήνα, ελπίζοντας ότι θα στεφόταν Ολυμπιονίκης . .

Δυστυχώς, η οργανωτική επιτροπή των πρώτων Ολυμπιακών Αγώνων δεν δέχθηκε τη συμμετοχή του, παραπέμποντάς τον στην Ιερά Σύνοδο, για να λάβει άδεια. Η Ιερά Σύνοδος δεν του επέτρεψε να συμμετάσχει, οπότε αυτός αναγκάσθηκε να γυρίσει πεζός στο χωριό του. Πέραν της απογοητεύσεως από τη μη συμμετοχή του, ο παπα-Δημήτρης αντιμετώπισε πειθαρχική δίωξη ως "παρεκτραπείς"  .
## Παραπομπές


## Βιβλιογραφία
* Καϊμακάμης Βασίλειος: *Ειδικά θέματα Ολυμπιακών Αγώνων*, Θεσσαλονίκη 2012.

Κατηγορία:Έλληνες μαραθωνοδρόμοι
Ανρί Ντιντόν

Ο **Ανρί Ντιντόν **ήταν Γάλλος ιερέας και ο ευρέτης του συνθήματος των σύγχρονων Ολυμπιακών Αγώνων "Citius, Altius, Fortius" (Πιο γρήγορα, πιο ψηλά, πιο δυνατά"   .

Ως μαθητής, ο Ανρί Ντιντόν είχε λάβει μέρος σε τοπικούς Ολυμπιακούς Αγώνες, οι οποίοι διοργανώνονταν από ένα σχολείο της γαλλικής πόλεως Ροντώ από το 1832. Στα πλαίσια αυτής της διοργανώσεως (η οποία φυσικά δεν είχε καμία σχέση με τους σύγχρονους διεθνείς Ολυμπιακούς Αγώνες) ο Ντιντόν αναδείχθηκε Πολυολυμπιονίκης. 

Στους πρώτους σύγχρονους διεθνείς Ολυμπιακούς Αγώνες του 1896, στην Αθήνα, ο Ντιντόν παραβρέθηκε ως θεατής, αλλά και ως ομιλητής. Στις κερκίδες του Παναθηναϊκού Σταδίου η θέση του ήταν μεταξύ των επισήμων και δίπλα στους εκπροσώπους της Ιεράς Συνόδου και στους εκπροσώπους του ξένου κλήρου. Στα πλαίσια των παραλλήλων πολιτιστικών εκδηλώσεων, ο Ντιντόν μίλησε για τον αθλητισμό και τους Ολυμπιακούς Αγώνες (αρχαίους και σύγχρονους). Την ομιλία του παρακολούθησε μεταξύ άλλων ο πρωθυπουργός Θ. Δηλιγιάννης. 

## Παραπομπές


Κατηγορία:Ολυμπιακοί Αγώνες
Μαγδαληνή Βιλελμίνη της Βυρτεμβέργης

Η **Μαγδαληνή-Βιλλεμίνη**, γερμ.: Magdalena Wilhelmine von Württemberg (7 Νοεμβρίου 1677, Στουτγκάρδη - 30 Οκτωβρίου 1742, κάστρο Kάρλσμπουργκ, Ντούρλαχ) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε μαργραβίνα του Μπάντεν. Είχε μία θέση στην επιτροπεία, κατά τη διάρκεια της ανηλικιότητας του εγγονού της το 1738-42.

## Βιογραφία
Ήταν η δεύτερη κόρη του Γουλιέλμου-Λουδοβίκου δούκα της Βυρτεμβέργης και της Mαγδαληνής-Σιβυλλας, κόρης του Λουδοβίκου Ε΄ λαντγκράβου της Έσσης-Ντάρμστατ. 

Προκειμένου να ενισχυθούν οι δεσμοί μεταξύ του Μπάντεν και της Βυρτεμβέργης, παντρεύτηκε στις 27 Ιουνίου 1697 τον Κάρολο Γ΄ Γουλιέλμο διάδοχο πρίγκιπα και αργότερα μάργραβο του Μπάντεν-Ντούρλαχ. Καθώς η Mαγδαληνή-Βιλεμίνη είχε μεγάλη μύτη και ατέλειες, δεν πληρούσε τα ιδανικά της ομορφιάς που είχε ο Kάρολος Γ΄ Γουλιέλμος, που αγαπούσε τις όμορφες γυναίκες. Αφού του γέννησε γιο και διάδοχο, το ζεύγος έζησε σε διάσταση. Όταν το 1715 ο Κάρολος Γ΄ Γουλιέλμος ίδρυσε τη νέα του κατοικία στην Καρλσρούη, μετακόμισε στο νέο ανάκτορο και έζησε μόνος του, ενώ η σύζυγός του παρέμεινε στο κάστρο του Κάρλσμπουργκ.

Αφού ο Κάρολος Γ΄ Γουλιέλμος απεβίωσε το 1738, η Mαγδαληνή-Βιλελμίνη κατείχε θέση στην κυβέρνηση επιτρόπων για τον εννιάχρονο εγγονό της Κάρολο-Φρειδερίκο. Μετά το τέλος της τάφηκε στον μαργραβικό τάφο στην εκκλησία του Αγ. Μιχαήλ στο Πφόρτσχαϊμ.

## Οικογένεια
Παντρεύτηκε το 1697 τον Κάρολο Γ΄ Γουλιέλμο μάργραβο του Μπάντεν-Ντούρλαχ και είχε τέκνα:
* Kάρολος-Μάγκνους (21 Ιανουαρίου 1701 - 12 Ιανουαρίου 1712), απεβ. 11 ετών.
* Φρειδερίκος (7 Οκτωβρίου 1703 - 26 Μαρτίου 1732), διάδοχος του Μπάντεν-Ντούρλαχ.
* Aυγούστα-Μαγδαληνή (13 Νοεμβρίου 1706 - 25 Σεπτεμβρίου 1709).

## Πρόγονοι

## Παραπομπές


## Πηγές
* Annette Borchardt-Wenzel: *Karl Friedrich von Baden.* *Ο άνθρωπος και ο θρύλος.* Katz, Gernsbach 2006,.

## Εξωτερικοί σύνδεσμοι
* 

Κατηγορία:Δούκισσες της Βυρτεμβέργης
Πριγκιπάτο του Ρόις-Γκράιτς

To **Πριγκιπάτο του Ρόις-Γκράιτς** (γερμανικά: *Fürstentum Reuß-Greiz*), που ονομάζεται Πριγκιπάτο του Ρόις Γηραιά Γραμμή (*Fürstentum Reuß älterer Linie*) μετά το 1848, ήταν ένα κυρίαρχο κράτος στη σύγχρονη Γερμανία, το οποίο κυβερνούσαν τα μέλη του Οίκου του Ρόις. 

Οι Κόμηδες Ρόις του Γκράιτς, Κάτω-Γκράιτς και Άνω-Γκράιτς, αναβαθμίστηκαν σε πρίγκιπες το 1778 και στη συνέχεια απέκτησαν τον τίτλο *Πρίγκιπας Ρόις*, Γηραιά Γραμμή ή *Πρίγκιπας Ρόις του Γκράιτς*. Το Πριγκιπάτο καταργήθηκε το 1918 μετά τον Πρώτο Παγκόσμιο Πόλεμο και δημιουργήθηκε το Ελεύθερο Κράτος του Ρόις.

## Πρίγκιπες του Ρόις-Γκράιτς (1778-1918)

* **Ερρίκος ΙΑ´**, Κόμης Ρόις του Άνω-Γκράιτς από το 1723, Κάτω-Γκράιτς από το 1768, 1ος Πρίγκιπας 12 Μάϊου 1778 – 1800 (1722–1800)
**  **Ερρίκος ΙΓ´**, 2ος Πρίγκιπας 1800–1817 (1747–1817)
*** **Ερρίκος ΙΘ´**, 3ος Πρίγκιπας 1817–1836 (1790–1836)
***  **Ερρίκος Κ´**, 4ος Πρίγκιπας 1836–1859 (1794–1859)
****  **Ερρίκος 	ΚΒ´**, 5ος Πρίγκιπας 1859–1902 (1846–1902)
*****  **Ερρίκος ΚΑ´**, 6ος Πρίγκιπας 1902–1918 (1878–1927)

## Σημαντικά πρόσωπα
*Πριγκίπισσα Ερμίνε Ρόις του Γκράιτς, σύζυγος του πρώην αυτοκράτορα Γουλιέλμου Β΄
*Πριγκίπισσα Καρολίνα Ρόις του Γκράιτς, σύζυγος του Γουλιέλμου Ερνέστου, Μέγα Δούκα της Σαξονίας-Βαϊμάρης-Άιζεναχ

Κατηγορία:Κρατίδια της Συνομοσπονδίας του Ρήνου
Κατηγορία:Κρατίδια της Γερμανικής Συνομοσπονδίας
Κατηγορία:Κρατίδια της Γερμανικής Αυτοκρατορίας
Κατηγορία:Άνω Σαξωνικός Κύκλος
Λουίζα Φρειδερίκη της Βυρτεμβέργης

Η **Λουίζα-Φρειδερίκη**, γερμ.: Louise Frederica von Württemberg (3 Φεβρουαρίου 1722 - 2 Αυγούστου 1791) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε δούκισσα του Mεκλεμβούργου-Σβερίν. 

## Βιογραφία
Ήταν το μόνο (επιζόν) τέκνο του Φρειδερίκου-Λουδοβίκου διαδόχου πρίγκιπα της Βυρτεμβέργης και της Ερριέττας-Μαρίας των Χόεντσολερν, κόρης του Φιλίππου-Γουλιέλμου μαργράβου του Βρανδεμβούργου-Σβετ.

O πατέρας της απεβίωσε το 1731 σε ηλικία 33 ετών. Ο πατέρας του Έμπερχαρντ Λουδοβίκος απεβίωσε το 1733 χωρίς άρρενα διάδοχο, έτσι τον διαδέχθηκε ο 2ος εξάδελφός του Κάρολος-Αλέξανδρος.

## Οικογένεια
Παντρεύτηκε στις 2 Μαρτίου 1746 τον Φρειδερίκο Β΄ δούκα του Μεκλεμβούργου και είχε:
* τέσσερα παιδιά, που απεβίωσαν μικρά.

## Πρόγονοι

## Βιβλιογραφικές αναφορές


Κατηγορία:Οίκος της Βυρτεμβέργης
Καλυβάκια Σκιλλούντος Ηλείας

Τα **Καλυβάκια** είναι μικρό ημιορεινό χωριό της Πελοποννήσου στην Περιφερειακή Ενότητα Ηλείας**** σε υψόμετρο 208 μέτρων και σε απόσταση 12 χλμ. A.-BΑ. από τα Κρέστενα. Αναφορές για τον οικισμό υπάρχουν πριν την περίοδο της Επανάστασης του 1821 όπου συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται επίσημα το 1835 να προσαρτάται στην τότε δήμο Ηπείου. Σύμφωνα με το σχέδιο Καλλικράτης, μαζί με τα Νέα Καλυβάκια αποτελούν την τοπική κοινότητα Καλυβακίων που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 είχε πληθυσμό 3 κατοίκους.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Σημείωση
Στην Ηλεία και το δήμο Ανδραβίδας - Κυλλήνης υπάρχει ο συνώνυμος οικισμός Καλυβάκια Ξενιών Ηλείας.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Πάτερσον (Νιου Τζέρσεϊ)

Το **Πάτερσον** (αγγλικά: **Paterson**) είναι πόλη στο Νιου Τζέρσεϊ των ΗΠΑ. Σύμφωνα με την απογραφή του 2010, η πόλη έχει πληθυσμό 146.199 και είναι η 3η πολυπληθέστερη πόλη του Νιου Τζέρσεϊ και η 181η στις ΗΠΑ. Θεωρείται σημαντικό κέντρο του Μουσουλμανικού και του Αραβικού πληθυσμού.

## Ιστορία

Το Πάτερσον έγινε πόλη των ΗΠΑ το 1791 και υπήρξε μια από τις πιο αναπτυσσόμενες πόλεις στην πολιτεία για μεγάλο μέρος του 19ου αιώνα. 

Κατά την διάρκεια του δεύτερου μισού του αιώνα, η κορυφαία βιομηχανία της πόλης ήταν το μετάξι, αλλά αυτό σταδιακά σταμάτησε με το πέρασμα των χρόνων και η πόλη άρχισε να προσελκύει πολλούς μετανάστες από το Μπαγκλαντές, την Ινδία, την Νότια Ασία και τους Μουσουλμανικούς και Αραβικούς κόσμους.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νιου Τζέρσεϊ
Κατηγορία:Έδρες κομητειών του Νιου Τζέρσεϊ
Ντίνο Καμπάνα

Ο **Ντίνο Καμπάνα** (ιταλικά: *Dino Campana*) γεννήθηκε στο Μαρράντι (Marradi), ένα μικρό χωριό, μεταξύ της Τοσκάνης και της Εμίλια-Ρομάνια, που βρίσκεται στην επαρχία της Φλωρεντίας, στις 20 Αυγούστου του 1885. Είναι γιος του Τζιοβάνι Καμπάνα, ο οποίος ήταν καθηγητής δημοτικού σχολείου και αργότερα διευθυντής, ο οποίος περιγράφεται ως ένας αξιοσέβαστος άνθρωπος αλλά με αδύναμο και υποτακτικό χαρακτήρα, και γιος της Φρανστέσκα Λούτι, γνωστή ως "Fanny", μια σοβαρή και καταναγκαστική γυναίκα, που έπασχε από διπολική διαταραχή και ήταν φανατική καθολική. Η Φραντσέσκα είχε αδυναμία στον γιο της Μάνλιο, ο οποίος ήταν δύο χρόνια νεότερος από τον Ντίνο.

Ο Ντίνο πέρασε μια σχετικά ήρεμη παιδική ηλικία. Γύρω στα δεκαπέντε του χρόνια όμως, διαγνώστηκε με τις πρώτες ψυχικές διαταραχές, οι οποίες - πέρα από τις δυσκολίες που αντιμετώπισε - δεν τον εμπόδισαν να συνεχίσει τις σπουδές του.

Πήγε στο δημοτικό σχολείο στο Μαρράντι (όπου είχε τον μελλοντικό θεατρικό συγγραφέα και στιχουργό Ανακλέτο Φραντσίνι ως συμμαθητή) και στη συνέχεια παρακολούθησε όλες τις τάξεις του γυμνασίου στο Σαλέζιαν στη Φαέντσα. Ξεκίνησε το λύκειο πρώτα στο Λύκειο του Τοριτσέλι της ίδιας πόλης, και αργότερα στην Καρμανιόλα (στην επαρχία του Τορίνου), στο τοπικό λύκειο Μπαλντεσάνο, όπου αποφοίτησε τον Ιούλιο του 1903.

Όταν επιστρέφει στο Μαρράντι, οι νευρικές κρίσεις επιδεινώνονται, καθώς και οι συχνές μεταβολές της διάθεσής του. Οι κρίσεις αυτές ήταν συμπτώματα της δύσκολης σχέσης του με την οικογένειά του (ειδικά με τη μητέρα του) και την πόλη του. Για να ξεπεράσει τη μονοτονία των βραδιών του Μαρράντι, ειδικά τη χειμερινή περίοδο, ο Ντίνο πήγαινε στη Γκερμπαρόλα, μια πόλη που δεν απείχε πολύ από το χωριό, όπου περνούσε ώρες με τους ντόπιους, τρώγοντας ψητά κάστανα (τα κάστανα είναι τυπικός καρπός του Μαρράντι), που συνήθως αποκαλούνται *"bruciati" (καμμένα).* Αυτός ο τρόπος ψυχαγωγίας φάνηκε να έχει θετικά αποτελέσματα στις ψυχικές διαταραχές του.

## Παραπομπές
2 . Ο μεταμοντέρνος καλλιτέχνης Valerio Zecchini τραγούδησε το ποίημα "La giorno di un neurasthenico", το πρώτο τραγούδι από το άλμπουμ "Patriottismo Psichedelico" της Post Contemporary Corporation, 2024    contemporary-corporation -ψυχεδελικός-πατριωτισμός-μουσική-ορισμένου-επιπέδου-2024/ 

Κατηγορία:Ιταλοί ποιητές
Ταξίδι προς τη Δύση

Το ***Ταξίδι προς τη Δύση*** (κινέζικα: 西遊記 , πινγίν: *Xī Yóu Jì*) είναι κινέζικο μυθιστόρημα που κυκλοφόρησε τον 16ο αιώνα κατά τη διάρκεια της δυναστείας Μινγκ και αφιερώθηκε στον Wu Cheng'en. Είναι ένα από τα τέσσερα κλασικά μυθιστορήματα της κινεζικής λογοτεχνίας. Περιγράφεται ως το πιο δημοφιλές λογοτεχνικό έργο στην Ανατολική Ασία. Η μετάφρασή του από τον Άρθουρ Γουάλι, με τίτλο *Monkey*, είναι γνωστή στις αγγλόφωνες χώρες.

Το μυθιστόρημα είναι μια εκτεταμένη περιγραφή του προσκυνήματος του βουδιστή καλόγερου Xuanzang της δυναστείας Τανγκ, που ταξίδεψε στις «Δυτικές Περιοχές» (Κεντρική Ασία και Ινδία) για να αποκτήσει τα βουδιστικά ιερά κείμενα (σούτρα) και επέστρεψε πίσω μετά από αρκετές δίκες και πολύ πόνο. Ο καλόγερος αναφέρεται με το όνομα Tang Sanzang στο μυθιστόρημα. Το μυθιστόρημα διατηρεί το ευρύ περίγραμμα του ταξιδιού του Xuanzang αλλά προσθέτει στοιχεία από λαϊκούς μύθους και την εφευρετικότητα του συγγραφέα: ο Gautama Buddha δίνει αυτό το έργο στον καλόγερο μαζί με τρεις προστάτες που συμφωνούν να τον βοηθήσουν ως εξιλέωση για τις αμαρτίες τους. Αυτοί οι σύντροφοι είναι Sun Wukong, Zhu Bajie και Sha Wujing, μαζί με ένα άσπρο άλογο. Η ομάδα των προσκυνητών ταξιδεύει προς τη φώτιση με τη δύναμη και την αρετή της συνεργασίας.

Το *Ταξίδι προς τη Δύση* έχει ρίζες στην κινεζική λαϊκή θρησκεία, την κινεζική μυθολογία και τη φιλοσοφία του κονφουκιανισμού, του ταοϊσμού και του βουδισμού. Πάντα δημοφιλές, το μυθιστόρημα είναι παράλληλα μια κωμική ιστορία περιπέτειας, μια χιουμοριστική σάτιρα της κινεζικής γραφειοκρατίας, μια πηγή πνευματικής γνώσης και μια εκτεταμένη αλληγορία.

## Παραπομπές


## Περαιτέρω μελέτη
* 
* 
* 
* 
* 
* 

* 
*
* 
* 
* 
* 
* 

## Εξωτερικοί σύνδεσμοι

* ''Journey to the West'' από το Gutenberg Project (παραδοσιακά κινέζικα)
* ''Journey to the West'' από τον Xahlee (απλοποιημένα κινέζικα)
* Story of Sun Wukong and the beginning of ''Journey to the West'' 
* 200 images of ''Journey to the West'' by Chen Huiguan, with a summary of each chapter 
* ''Journey to the West'' 西遊記 Κινεζικό κείμενο με ενσωματωμένο κινέζικο-αγγλικό λεξικό

Κατηγορία:Κινέζικα μυθιστορήματα
Κατηγορία:Βουδιστικά μυθιστορήματα
Κατηγορία:Μυθιστορήματα φαντασίας
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν όπερες
Δουκάτο της Καρνιόλας

Το **Δουκάτο της Καρνιόλας** (σλοβενικά: *Vojvodina Kranjska*, γερμανικά: *Herzogtum Krain*, λατινικά: *Ductatus Carnioliae*) ήταν αυτοκρατορικό κτήμα της Αγίας Ρωμαϊκής Αυτοκρατορίας, που ιδρύθηκε υπό την δικαιοδοσία των Αψβούργων στο έδαφος του πρώην Ανατολικού Φραγκικού Μαργραβινάτου της Καρνιόλας το 1364.

Ως κληρονομική γη της μοναρχίας των Αψβούργων, έγινε συστατικό έδαφος της αυστριακής αυτοκρατορίας το 1804 και μέρος του Βασιλείου της Ιλλυρίας έως το 1849. Αποτέλεσε διακριτό έδαφος του στέμματος από το 1849 και ενσωματώθηκε στα εδάφη της Κισιλιθάνης της Αυστρίας-Ουγγαρίας από το 1867 μέχρι τη διάλυση του κράτους το 1918.

## Δούκες
### Οίκος των Αψβούργων
* Ροδόλφος 1364-1365. Επίσης δούκας της Αυστρίας από το 1358. Τον διαδέχθηκαν οι δύο αδελφοί του:
* Αλβέρτος 1365-1379, μαζί με τον αδελφό του Λεοπόλδο 1365-1386, επίσης δούκα της Έσω Αυστρίας από το 1379.
* Γουλιέλμος 1386-1406, γιος του Λεοπόλδου.
* Ερνέστος 1406-1424, αρχιδούκας της Αυστρίας από το 1414.
* Φρειδερίκος 1424-1493, γιος του Ερνέστου, αυτοκράτορας της Γερμανίας από το 1452, αρχιδούκας της Αυστρίας από το 1457.
* Μαξιμιλιανός 1493-1519, αρχιδούκας της Αυστρίας, αυτοκράτορας της Γερμανίας από το 1508.
* Κάρολος Α΄ 1519-1521, αρχιδούκας της Αυστρίας, αυτοκράτορας της Γερμανίας από το 1520.
* Φερδινάνδος Α΄ 1521-1564, αρχιδούκας της Αυστρίας, αυτοκράτορας της Γερμανίας από το 1558.
* Κάρολος Β΄ 1564-1590, γιος του Φερδινάνδου, αρχισδούκας της Έσω Αυστρίας.
* Φερδινάνδος Β΄ 1590-1637, αρχιδούκας της Αυστρίας και αυτοκράτορας της Γερμανίας από το 1619.

## Παραπομπές


## Εξωτερικοί σύνδεσμοι

* Map – Duchy of Carniola in 1849
* Slovenian National Insignia

Καρνιολα Δουκατο
Κατηγορία:Κρατίδια της Γερμανικής Συνομοσπονδίας
Κατηγορία:Δουκάτα της Αγίας Ρωμαϊκής Αυτοκρατορίας
Κατηγορία:Διοικητική διαίρεση της Μοναρχίας των Αψβούργων
Τζωρτζίνα Πετράκου

Η **Τζωρτζίνα Πετράκου**  είναι Ελληνίδα παλαίμαχη ποδοσφαιρίστρια.

## Αθλητική Καριέρα – Τίτλος – Διακρίσεις
Αγωνίστηκε επίσημα στο Πρωτάθλημα Α΄ Κατηγορίας Γυναικών της Ελληνικής Ποδοσφαιρικής Ομοσπονδίας (Ε.Π.Ο.) από το 1990 έως το 2005 . Στη 15ετή καριέρα της έχει 8 πρωταθλήματα Ελλάδος , αγωνίστηκε ως αμυντική μέσος (half), κεντρική αμυντική (stopper) με τα χρώματα 5 Συλλόγων, υπήρξε Αρχηγός σε όλες τις ομάδες, έχει άπειρες συμμετοχές σε τουρνουά 5x5 , μεικτή ομάδα Πειραιά, Φιλανθρωπικούς αγώνες και σε ΟΥΕΦΑ Τσάμπιονς Λιγκ Γυναικών – Παγκόσμιο Τουρνουά Συλλόγων .

Το 1995 σε παγκόσμιο τουρνουά που διεξήχθη σε σύνολο 65 Χωρών, έλαβε την 5η θέση με τον Α.Π.Ο. Ήφαιστο Περιστερίου, στο Γκέτεμποργκ της Σουηδίας .

Το 2004 στο ΟΥΕΦΑ Τσάμπιονς Λιγκ Γυναικών, που διεξήχθη με τις Πρωταθλήτριες Ομάδες των χωρών, προκρίθηκε, με την Α.Ο. Σαρωνικός Αίγινας, στις 16 καλύτερες ομάδες, στη Στοκχόλμη της Σουηδίας .

Πρότυπο ποδοσφαιριστή Ελλάδος θεωρεί τον Θωμά Μαύρο, διότι ξεχωρίζει για την προπόνηση μέσα στο γήπεδο, το ήθος και την ταπεινότητα του, παρά τις τεράστιες διακρίσεις του. Κατάφερε να τον αγαπά όλος ο κόσμος ανεξαρτήτως των οπαδικών πεποιθήσεων, μα πάνω απ’ όλα είναι άνθρωπος με καθαρό βλέμμα και σκέψη.

Το 2018 λόγω της αγάπης – φιλίας με τον Θωμά Μαύρο, τον βοήθησε να προωθήσει το βιβλίο του με την αυτοβιογραφία του με τίτλο “Ποιος Ποιος Ποιος ο Μαύρος ο Θεός”, ένα σύνθημα που έχει ακουστεί πολλές φορές στα ελληνικά γήπεδα.

## Επαγγελματική Ικανότητα – Διακρίσεις
Έχει δώσει όρκο στην Πατρίδα και υπηρετεί στις τάξεις του ελληνικού Στρατού Ξηράς από το 1993 και έχει συμμετοχές και 3 χάλκινα μετάλλια  σε εσωτερικά πρωταθλήματα των Ενόπλων Δυνάμεων.

### Αντιπροσωπευτική ομάδα Στρατού Ξηράς σε

#### Αγώνες [[Ανώμαλος δρόμος|ανωμάλου δρόμου]]
στη Λήμνο το 1994 

#### Αγώνες [[Πετοσφαίριση|βόλεϊ]]
Στα Χανιά το 2005 

Στη Ναύπακτο το 2006 - Χάλκινο Μετάλλιο 

Στην Ιεράπετρα το 2007 - Χάλκινο Μετάλλιο 

Στη Μυτιλήνη το 2008 

Στην Κόνιτσα το 2009 

#### Αγώνες [[Καλαθοσφαίριση|μπάσκετ]]
Στο Πειραιά το 2009 

Στην Αθήνα το 2014  - Χάλκινο Μετάλλιο 

### Έχει υπάρξει αθλήτρια [[Καλαθοσφαίριση|μπάσκετ]] με τους συλλόγους
Α.Ο.Ν.Σ. Μίλων / Αθήνα 1986 

Γ.Σ. Διαγόρας Ρόδου / Ρόδο 1993 

Π.Α.Ο. Ατρόμητος Πειραιώς / Πειραιά 2009 

Αγωνιζόμενη στη θέση πλέι μέικερ, με πρότυπο μπασκετμπολίστα τον Νίκο Γκάλη.

## Αποτίμηση προσωπικότητας
Θεωρεί ύψιστη τιμή να είσαι νονός/να έχοντας στη ζωή της τέσσερα βαφτιστήρια και δύο ανιψιούς. Δηλώνει ευτυχισμένη έχοντας τη στήριξη των γονιών σε όλες τις επιλογές της ζωής της, υποστηρίζοντάς την σε κάθε της βήμα, καθώς ό,τι έχει καταφέρει/είναι ως άνθρωπος, το οφείλει στην οικογένειά της. 

## Εξωτερικοί σύνδεσμοι
* Επίσημος λογαριασμός στο Facebook.

## Παραπομπές


Κατηγορία:Ελληνίδες ποδοσφαιρίστριες
Τζέιμς Λάνκφορντ

Ο **Τζέιμς Πολ Λάνκφορντ** (αγγλικά: *James Paul Lankford*, 4 Μαρτίου 1968), είναι Αμερικανός πολιτικός, που υπηρετεί ως Γερουσιαστής των Ηνωμένων Πολιτειών για την Οκλαχόμα από το 2015. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 5η περιφέρεια της Οκλαχόμα από το 2011 έως το 2015.

Από το 1996 έως το 2009, ήταν διευθυντής σπουδών της Γενικής Συνέλευσης Βαπτιστών της Οκλαχόμα (ένας από τους μεγαλύτερες θρησκευτικές οργανώσεις νεολαίας των Ηνωμένων Πολιτειών).

## Παραπομπές


Κατηγορία:Γερουσιαστές των ΗΠΑ
Κατηγορία:Οκλαχόμα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί θεολόγοι
Κατηγορία:Αμερικανοί ιστορικοί
Νέα Σκιλλουντία Ηλείας

Η **Νέα Σκιλλουντία** είναι ημιορεινό χωριό της Πελοποννήσου στην Περιφερειακή Ενότητα Ηλείας**** σε υψόμετρο 318 μέτρων.

## Γενικά στοιχεία
Η Νέα Σκιλλουντία βρίσκεται στην περιοχή της Αρχαίας Ολυμπίας, νότια του Αλφειού ενώ απέχει 7 χλμ. Α.-ΒΑ. από τα Κρέστενα και 27 χλμ. Α  .-ΝΑ. από τον Πύργο. Δημιουργήθηκε μετά τους καταστρεπτικούς σεισμούς του 1965 όταν μεταφέρθηκε ο οικισμός της Σκιλλουντίας σε νέα θέση και τα σπίτια του χωριού έχουν κτιστεί από το Δημόσιο. 

Ως ξεχωριστός οικισμός αναφέρεται επίσημα για πρώτη φορά το 1978 στο ΦΕΚ 18Α - 16/02/1978 να προσαρτάται στην ήδη υπάρχουσα κοινότητα Σκιλλουντίας ενώ το 1997 με το ΦΕΚ 8Α - 19/01/1979 ορίστηκε έδρα της. Σύμφωνα με το Σχέδιο Καλλικράτης μαζί με την Σκιλλουντία αποτελούν την τοπική κοινότητα Σκιλλουντίας που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 ως κοινότητα έχει πληθυσμό 341 κατοίκους ενώ ως οικισμός 321.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Ελεύθερο Κράτος του Ρόις

Το **Ελεύθερο Κράτος του Ρόις** (γερμανικά: *Volksstaat Reuß*) ήταν βραχύβιο κράτος στη σημερινή Θουριγγία.

Το κράτος ιδρύθηκε στις 4 Απριλίου 1919 μετά την παραίτηση των αρχηγών πριγκίπων των δύο Ρόις και διεξήχθησαν εκλογές και στα δύο κράτη. Ένωσε με έξι άλλα μικρά κράτη για να σχηματίσει τη Θουριγγία, ένα κράτος μέλος της Δημοκρατίας της Βαϊμάρης, την 1η Μαΐου 1920.

## Παραπομπές


Ροις
Ροις
Καστρούγκαινα Ηλείας

Η **Καστρούγκαινα** ή **Καστρούγγαινα** είναι ορεινό χωριό της Πελοποννήσου στα νοτιοδυτικά όρια της Περιφερειακής Ενότητας Ηλείας**** με την Περιφερειακή Ενότητα Αρκαδίας. 

## Γενικά στοιχεία
Η Καστρούγκαινα είναι κτισμένη στις νοτιοανατολικές πλαγιές του όρους Κοτύλιο, σε υψόμετρο 656 μέτρων. Το χωριό απέχει 66 χιλιόμετρα ΝΔ. από τα Κρέστενα και 17 χιλιόμετρα Ν.-ΝΔ. από την Ανδρίτσαινα ενώ στα βόρειά του είναι ο Ναός του Επικούρειου Απόλλωνα και στα νότια η Νέδα. Μετά την απελευθέρωση αναφέρεται επίσημα γραμμένη ως *Καστρούγγαινα* (με 2 *"γ"*) το 1835 να προσαρτάται στον τότε δήμο Ζούρτσας, σημερινός δήμος Νέας Φιγαλίας  Σύμφωνα με το Σχέδιο Καλλικράτης μαζί με το Δραγώγιο και την Πλατεία αποτελούν την τοπική κοινότητα Δραγωγίου που υπάγεται στη δημοτική ενότητα Ανδριτσαίνης  του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 7 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Δραγώγιο Ηλείας

Το **Δραγώγιο** ή **Δραγώγι** ή **Δραγώι** είναι ορεινό χωριό της Πελοποννήσου στα νοτιοδυτικά όρια της Περιφερειακής Ενότητας Ηλείας**** με την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Το Δραγώγι είναι κτισμένο στις νοτιοανατολικές πλαγιές του όρους Μίνθη, σε υψόμετρο 634 μέτρων και πάνω στα θεμέλια αρχαίου υδραγωγείου, με το όνομά του να προέρχεται από παραφθορά του αρχαίου έργου. Απέχει 63 χλμ. ΝΔ. από τα Κρέστενα και 14 Ν.-ΝΔ. από την Ανδρίτσαινα.

Αναφορές για τον οικισμό με την ίδια ονομασία υπάρχουν πριν την περίοδο της Επανάστασης του 1821, να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου.

Μετά την απελευθέρωση αναφέρεται επίσημα το 1835 να προσαρτάται στον τότε δήμο Φιγαλείας. Το 1919 με το ΦΕΚ 69Α - 26/03/1919 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με την καστρούγκαινα και την Πλατεία αποτελούν την τοπική κοινότητα Δραγωγίου που υπάγεται στη δημοτική ενότητα Ανδριτσαίνης  του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 84 κατοίκους.Για τον αναφοδιασμό της πόλης πέρναγε ελικόπτερο μια φορά τον μήνα και πέταγε καρβέλια

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Φρειδερίκη Φος

Η **Φρηντερίκε Μαργκαρέτε Πορτ** (γερμ.: *Friederike Margarethe Porth*, μετέπειτα *Vohs*, 1777 - 10 Ιουνίου 1860) ήταν Γερμανίδα ηθοποιός και υψίφωνος της όπερας.

## Βιογραφία
Γεννημένη στο Χάλμπερστατ, η Πορτ ήρθε με τους γονείς της στο θέατρο της Βαϊμάρης το 1793, όπου παντρεύτηκε τον ηθοποιό Χάινριχ Φος στις 29 Ιουνίου 1793. Μαζί του είχε πέντε παιδιά.

Η Φος ήταν η πρώτη ηθοποιός που υποδύθηκε τον ρόλο του τίτλου στο δράμα του Σίλλερ *[[Μαρία Στιούαρτ (Σίλερ)|Mαρία Στιούαρτ]]*, στην παγκόσμια πρεμιέρα στις 14 Ιουνίου 1800 στο Γερμανικό Εθνικό Θέατρο και Κρατικό Παρεκκλήσιο της Βαϊμάρης. Ήταν επίσης η πρώτη "Θέκλα" στο έργο του Σίλλερ *[[Βάλλενσταϊν (θεατρική τριλογία)|Βάλλενσταϊν]]* στο Μπαντ Λάουχστετ. Άλλοι ρόλοι που δημιούργησε ήταν η "Κρέουσα" στον *Ίωνα* του Άουγκουστ Βίλεμ Σλέγκελ το 1801, η "Τουραντότ" στο ομώνυμο δράμα του Σίλλερ, καθώς και η "Ιφιγένεια" στο δράμα *[[Ιφιγένεια εν Ταύροις (Γκαίτε)|Ιφιγένεια εν Ταύροις]]* του Γκαίτε, το 1802. Χάρη στο ταλέντο της στο τραγούδι βρήκε επίσης αναγνώριση στους ρόλους της όπερας, αλλά πήγε με τον σύζυγό της στη Στουτγκάρδη το 1802. Όταν χήρευσε, έγινε μητέρα μίας νόθης κόρης του πρίγκηπα Παύλου της Βυρτεμβέργης το 1805. Μέσω της κόρης της είναι πρόγονος του Μπόρις Τζόνσον.

Έγινε μέλος του Aυλικού Θεάτρου της Βιέννης το 1808, απασχολήθηκε στη Φρανκφούρτη από το 1805 έως το 1817 και στο Αυλικό Θέατρο τη Δρέσδης από το 1818 έως το 1839. Το 1818 παντρεύτηκε σε δεύτερο γάμο τον αυλικό ηθοποιό της Δρέσδης Φρήντιχ Άουγκουστ Βέρντυ (1770-1847).

Ένα πορτρέτο που προηγουμένως πιστευόταν ότι ήταν η σύζυγος του Γκαίτε, Κριστιάνε Βούλπιους, που είναι ένα σχέδιο κιμωλίας του Φρήντριχ Μπύρυ από το έτος 1800, στην πραγματικότητα δείχνει τη Φρηντερίκε Φος. 

Απεβίωσε στη Φρανκφούρτη.

## Οικογένεια
Παντρεύτηκε το 1793 τον ηθοποιό Χάινριχ Φος και απέκτησε:
* πέντε παιδιά.

Έπειτα η Φρηντερίκε έκανε δεύτερο γάμο το 1818 με τον Φρήντιχ Άουγκουστ Βέρντυ, ηθοποιό στην Αυλή της Δρέσδης.

Από τη σχέση της με τον Παύλο της Βυρτεμβέργης είχε τέκνο:
* (νόθη) Καρολίνε φον Ρότενμπουργκ (1805-1872), παντρεύτηκε τον βαρόνο Καρλ φον Πφέφελ.
** Χούμπερτ, Βαρόνος φον Πφέφελ (γενν. 1843), νυμφεύτηκε την Χέλεν φον Ριβιέρ.
*** Μαρί Λουίζε φον Ριβιέρ (γενν. 1882), παντρεύτηκε τον Στάνλεϋ Ουίλλιαμς.
**** Αϊρήν Ουίλλιαμς (γενν. 1909,) παντρεύτηκε τον Οσμάν Αλί Ουίλφρεντ Κεμάλ ή Ουίλφρεντ Τζόνσον (γιο του Αλί Κεμάλ Μπέη).
***** Στάνλεϋ Τζόνσον (γενν. 1940), νυμφεύτηκε την Σάρλοτ Φώσετ.
****** Μπόρις Τζόνσον (γενν. 1964), δήμαρχος του Λονδίνου και υπουργός Εξωτερικών.

## Περαιτέρω ανάγνωση
* Ulrike Müller-Harang, *Das Bildnis der Friederike Voß [sic] und seine Umdeutung zu Christiane Vulpius.* *Untersucht anhand der Quellen*, 2007 ( PDF-Datei ). 
* Birgit Himmelseher, Friederike Margarete Porth, verw. Βοχ, αδ. Κέιρ Werdy (1776–1860), σε Stefanie Freyer, Katrin Horn και Nicole Grochowina ), *FrauenGestalten Weimar-Jena um 1800.* *Ein biobibliografisches Lexikon*  ( *Ereignis Weimar-Jena.* *Kultur um 1800*, τόμος 22). Winter, Χαϊδελβέργη, 2009,    .

## Παραπομπές


## Εξωτερικοί σύνδεσμοι

* ''Frau Goethe hat ihr Gesicht verloren'', στην ''BZ'', 16 Απριλίου 2007

 
Κατηγορία:Γερμανίδες ηθοποιοί θεάτρου
Δουκάτο του Μπράουνσβαϊγκ-Λύνεμπουργκ

Το **Δουκάτο του Μπράουνσβαϊγκ-Λίνεμπουργκ** () ήταν ένα ιστορικό δουκάτο που υπήρχε από τα τέλη του Μεσαίωνα έως την Ύστερη σύγχρονη περίοδο στην Αγία Ρωμαϊκή Αυτοκρατορία, μέχρι το έτος της διάλυσης του. Το δουκάτο βρισκόταν σε μια βορειοδυτική Γερμανία. Το όνομά του προήλθε από τις δύο μεγαλύτερες πόλεις της περιοχής: Μπράουνσβαϊγκ και Λύνεμπουργκ.

Το δουκάτο εμφανίστηκε το 1235 από τα αλλοδικά εδάφη του Οίκου των Γουέλφων στη Σαξονία και παραχωρήθηκε ως αυτοκρατορικό φέουδο στον Όθωνα Α΄, εγγονό του Ερρίκου του Λέοντος. Το δουκάτο χωρίστηκε αρκετές φορές κατά τη διάρκεια του Μεσαίωνα ανάμεσα σε διάφορες κλάδους του Οίκου των Γουέλφων, αλλά κάθε κυβερνήτης χαρακτηρίστηκε "Δούκας του Μπράουνσβαϊγκ-Λύνεμπουργκ" εκτός από τον δικό του συγκεκριμένο τίτλο. Μέχρι το 1692, τα εδάφη είχαν ενοποιηθεί σε δύο: το εκλεκτορικό τμήμα του Μπράουνσβαϊγκ-Λύνεμπουργκ (Ανόβερο) και το Πριγκιπάτο του Μπράουνσβαϊγκ-Βόλφενμπυτελ

Το 1714, ο Ανοβεριανός κλάδος πέτυχε την διαδοχή του θρόνου της Μεγάλης Βρετανίας, το οποίο κυβερνούσαν σε προσωπική ένωση με το Ανόβερο μέχρι το 1837. Για το λόγο αυτό, πολλές πόλεις και επαρχίες σε πρώην βρετανικές αποικίες πήραν το όνομά τους από το Μπράουνσβαϊγκ ή το Λύνεμπουργκ. Οι Αννόβεροι δεν κυβέρνησαν ποτέ το Μπράουνσβαϊγκ , ενώ κατείχαν τον βρετανικό θρόνο, καθώς η πόλη ήταν μέρος του γειτονικού Μπράουνσβαϊγκ-Βόλφενμπυτελ. Μετά το Συνέδριο της Βιέννης το 1814/15, τα εδάφη του Μπράουνσβαϊγκ-Λύνεμπουργκ έγιναν το Βασίλειο του Αννόβερου και το Δουκάτο του Μπράουνσβαϊγκ.

## Παραπομπές

## Πηγές
* Map of Lower Saxony 1789
* Royalty guide - Braunschweig
* Royalty guide - Braunschweig-Lüneburg

Κατηγορία:Δουκάτα της Αγίας Ρωμαϊκής Αυτοκρατορίας